એક બાજુ તુલસી-મિહિર ગાથા શરુ થઇ ચુકી હતી અને બીજી બાજુ મહાનાયક એવા વ્હાલા અમિતજી ટીવી પડદે દેશ દુનિયામાં ગુંજી રહ્યા હતા! એ જ પહાડી અવાજ, દર્શકો સાથે સીધી વાત, વચ્ચે વચ્ચે હળવા જોક, ભાગ લેનાર વ્યક્તિ સાથે પર્સનલ વાતો જેવા બધા જ ફેકટર્સ થી KBC રાતોરાત સુપર હિટ શો સાબિત થયો. ત્યાં સુધી કે સવારે સ્કુલ કે કોલેજ જઈએ તો ભણવાનું પછી પણ આગલી રાત્રે આવેલા એપિસોડ વિષે ક્લાસમાં સર વિદ્યાર્થીઓ સાથે વાતો કરવા બેસી જતા!